**Bod, priamka, polpriamky**

**Geometria je náuka o veľkosti, tvare a polohe útvarov v priestore**.

Geometrické útvary sa rozdeľujú na:

a, rovinné (štvorec, obdĺžnik, trojuholník, kruh),


b, priestorové – jednoduché (kocka, hranol, ihlan, valec)

zložité (skladajúce sa z rôznych geometrických útvarov)

Každý geometrický útvar má určité vlastnosti – tvar, veľkosť, polohu. Povrch telesa vytvárajú steny. Steny telies sa navzájom stýkajú v hranách. Bod, v ktorom sa stýkajú viaceré susedné hrany, sa nazýva vrchol.

**BOD** – dá sa nakresliť zobrazením malého krížika, krúžku, alebo bodky. Keď leží na čiare možno ho zobraziť aj priečnou čiarou. Body sa popisujú písmenami veľkej abecedy alebo číslicami.

Dvoma rôznymi bodmi je určená **PRIAMKA.** Na priamke leží nekonečne veľa bodov. Priamky sa označujú písmenami malej abecedy, a to každá iným písmenom.



Bod ležiaci na priamke, rozdelí priamku na dve **POLPRIAMKY.**

